**Walter Alvarez**, nado o 3 de outubro de 1940 en Berkeley, é un profesor estadounidense no Departamento de Ciencias da Terra e Planetarias da Universidade de California. É coñecido pola teoría de que un asteroide chocou contra a Terra hai 65 millóns de anos causando a grande extinción K-T (extinción do Cretáceo-Terciario, máis coñecida pola extinción dos dinosauros), desenvolvida en colaboración co seu pai, Luis Alvarez.

Traxectoria
-----------

### Familia

Walter Alvarez é fillo de Luis Álvarez, físico colaborador de Robert Oppenheimer no proxecto Manhattan, gañador do Premio Nobel de Física no ano 1968. O seu avó era o médico Walter C. Alvarez e o seu bisavó, nacido en Asturias, era o médico Luis F. Álvarez, que traballou como médico en Hawai e desenvolveu un método para mellorar o diagnóstico da lepra macular. A súa tía avoa, Mabel Alvarez, foi unha pintora ao óleo postimpresionista.

### Apelido

O apelido da familia, adoptado por Walter C. Alvarez, corresponde ao apelido materno de Luís Fernández Álvarez

O apelido Álvares/Álvarez, de orixe galego-portuguesa e astur-leonesa/castelá foi anglicizado sen o acento gráfico, sendo citado en publicacións científicas como **Walter Alvarez** e **Walter Alvares**. O seu pai tamén é citado como Alvarez e Alvares, ás veces sendo transcrito o pai como Alvares e o fillo Alvarez e viceversa.

### Teoría do impacto

Alvarez e o seu pai, Luis W. Alvarez, son máis coñecidos polo seu descubrimento (con Frank Asaro e Helen Michel) de que unha capa de arxila que se producía xusto no límite Cretáceo - Paleóxeno (K-Pg) estaba moi enriquecida no elemento iridio. Dado que o enriquecemento de iridio é común nos asteroides pero moi pouco común na Terra, postularon que a capa foi creada por un gran impacto de asteroide coa Terra e que este impacto foi a causa probable da extinción do Cretáceo-Paleóxeno.

 Walter Alvarez no lugar orixinal onde descubriu evidencias da extinción dos dinosauros preto de Gubbio, ItaliaEste enriquecemento de iridio xa se observou en moitos outros lugares do mundo. Ademais, identificouse o enorme cráter Chicxulub na costa nordeste da península de Iucatán e agora considérase a proba definitiva dun gran impacto, e quizais a causa do suceso. En consecuencia, a maioría dos científicos aceptan agora un escenario de impacto como a causa máis probable da extinción do Cretáceo-Paleóxeno que ocorreu hai 66 millóns de anos e que foi a responsable da eliminación do 75% de todas as especies daquela existentes, incluíndo todos os dinosauros non aviarios. O seu libro, *T. Rex and the Crater of Doom*, detalla o descubrimento do suceso.

Ademais do seu interese polos eventos e impactos de extinción, Alvarez contribuíu á comprensión da tectónica mediterránea, a xeoloxía e a arqueoloxía romanas e ao establecemento de correlacións magneto-estratigráficas.

Obras
-----

* *T. Rex and the Crater of Doom* (Princeton University Press, 1997) ISBN 0-375-70210-5
* *The Mountains of Saint Francis: The Geologic Events that Shaped Our Earth* (W. W. Norton, decembro de 2008) ISBN 9780393061857
* *A Most Improbable Journey: A Big History of our Planet and Ourselves* (W. W. Norton, 2016) ISBN 978-0393292695

Notas
-----

1. ↑  "Los Álvarez, una saga científica con raíces asturianas". *Agencia SINC* (en castelán). Consultado o 2023-08-28.
2. ↑  Kurzban, Stanley A. (1982-04-01). "Societies' adaptation to computing". *ACM SIGCAS Computers and Society* **12** (2): 14–20. ISSN 0095-2737. doi:10.1145/958564.958567.
3. ↑  "Extinction - Background Extinction, Mass Extinction". *microbiologynote.com* (en inglés). 2023-06-20. Consultado o 2023-08-28.
4. ↑  People and Discoveries: Alvarez finds evidence of dinosaur-killing asteroid, 1980,*PBS* website, accessed April 17, 2011.
5. 1 2  Schulte, Peter; Alegret, Laia; Arenillas, Ignacio; Arz, José A.; Barton, Penny J.; Bown, Paul R.; Bralower, Timothy J.; Christeson, Gail L.; Claeys, Philippe (2010-03-05). "The Chicxulub Asteroid Impact and Mass Extinction at the Cretaceous-Paleogene Boundary". *Science* (en inglés) **327** (5970): 1214–1218. ISSN 0036-8075. doi:10.1126/science.1177265.
6. ↑  "Walter Alvarez" (en inglés). Consultado o 2021-09-27.

  


|  |  |  |
| --- | --- | --- |
| Predecesor:**Kenneth Jinghwa Hsu** |  **Medalla Penrose** 2002 | Sucesor:**{{{sucesor}}}** |

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Walter Álvarez*** |

* Bioxeoloxía
* Paleobioxeoloxía
* Extinción de especies
* Tempo xeolóxico